rejauldu/bengali-wikipedia huggingface dataset:
কৃষ্ণা পাটিলজন্ম (1989-10-30) ৩০শে অক্টোবর ১৯৮৯ (বয়স ৩৩)পুনে, মহারাষ্ট্রজাতীয়তাভারতীয়অন্য নামঅশ্বিনীপেশাপর্বতারোহী, প্রেরণামূলক বক্তাজানা যায়২০০৯ সালে মাউন্ট এভারেস্টের চূড়ায় দ্বিতীয় সর্বকনিষ্ঠ ভারতীয়পুরস্কাররাজীব গান্ধী পুরস্কার, ২০০৯ কেশরী লোকমান্য তিলক সম্মাননা, ২০০৯ হিরকানি পুরস্কার, ২০০৯ ইয়াং অ্যাচিভার, সিটাডেল অ্যাওয়ার্ড ২০০৯ ইয়াং অ্যাচিভার, মিটকম অ্যাওয়ার্ড ২০০৯ ঝাঁসি কি রানী পুরস্কার ২০০৯ ইন্দিরা গান্ধী পুরস্কার, ২০০৯ মহারাষ্ট্র রত্ন - ২০১০ রোটারি ইন্টারন্যাশনাল অ্যাওয়ার্ড, ২০১০ Gr8 মহিলা পুরস্কার, ২০১০ তরুণ ভারতীয় নেতারা, সিএনএন-আইবিএন, ২০১০  আজকের ইয়ুথ এশিয়া অ্যাওয়ার্ড (নেপাল), ২০১০ওয়েবসাইটwww.krushnaapatil.com   কৃষ্ণা পাটিল একজন ভারতীয় পর্বতারোহী। ২০০৯ সালে, ১৯ বছর সাত মাস বয়সে, তিনি পৃথিবীর সর্বোচ্চ পর্বত মাউন্ট এভারেস্ট সফলভাবে আরোহণকারী দ্বিতীয় সর্বকনিষ্ঠ ভারতীয় মহিলা হন।  এভারেস্ট আরোহণের ক্ষেত্রে দ্বিতীয় সর্বকনিষ্ঠ ভারতীয় হিসেবে তৈরি তাঁর রেকর্ডটি পরবর্তীকালে অন্য তরুণ পর্বতারোহীরা ভেঙে দিয়েছেন। ২০১০ সালে, পাটিল সপ্তশৃঙ্গ আরোহণের চেষ্টা করেছিলেন। কিন্তু মাউন্ট ডেনালিতে তাঁর শেষ চূড়াটি কারিগরি কারণে তিনি আরোহণ করতে পারেন নি, তাই কৃতিত্বটি সম্পূর্ণ করতে একটি চূড়া তাঁর বাকি রয়ে গিয়েছিল।   পর্বতারোহণ  কৃষ্ণা পাটিলের পরিবার ছুটি কাটানোর জন্য সবসময় হিমালয়কে বেছে নিতেন। তিনি ২০০৭ সালে একটি বেসিক মাউন্টেনিয়ারিং কোর্সের জন্য উত্তরকাশীর নেহেরু ইনস্টিটিউট অফ মাউন্টেনিয়ারিং (নিম) এ নথিভুক্ত হন এবং ২০০৮ সালে একটি অ্যাডভান্স মাউন্টেনিয়ারিং কোর্সে ভর্তি হন।  এর পরেই, পাটিল প্রাক-এভারেস্ট অভিযানে অংশ নেওয়ার সুযোগ পান এবং ১৮ বছর বয়সে, উত্তরাখণ্ডের গাড়োয়াল হিমালয়ের মাউন্ট সতোপন্থে আরোহণের সর্বকনিষ্ঠ ব্যক্তি হন। ২০০৯ সালের মে মাসে তিনি এভারেস্ট আরোহণের সিদ্ধান্ত নেন, এবং শিখর চূড়ায় পৌঁছে তিনি দ্বিতীয় সর্বকনিষ্ঠ ভারতীয় (ডিকি ডোলমা, ১৯ বছর ১ মাস বয়সে) হন।  পাটিল ২০০৯ সালে মাউন্ট এভারেস্টের চূড়ায় পৌঁছে এভারেস্ট চূড়ায় ওঠা দ্বিতীয় সর্বকনিষ্ঠ ভারতীয় মহিলা হয়েছিলেন। একই বছরে, তিনি অ্যান্টার্কটিকায় মাউন্ট ভিনসন ম্যাসিফের চূড়ায় উঠেছিলেন।  ২০১০ সালে, তিনি অ্যাকনকাগুয়ায় চূড়া জয় করে তারপর ইউরোপের সর্বোচ্চ শৃঙ্গ মাউন্ট এলব্রাস আরোহণ করেছিলেন।   পর্বতারোহণের পর  পরিষ্কার জল অধিগত করা এবং তার সংরক্ষণ কর্মসূচির একটি আন্তর্জাতিক অভিযানের অংশ ছিলেন কৃষ্ণা। এই কর্মসূচীর মাধ্যমে ২০১৪ - ২০২০ সালের মধ্যে, ছয়টি মহাদেশের আটটি মহিলার একটি দল নিয়ে বিশ্বজুড়ে বিশুদ্ধ জলের অধিকারের প্রচার করা হয়েছিল।  ২০১৮ সালের হিসাবে, কৃষ্ণা শ্রীনগরের একটি রেস্তোরাঁয় একজন শেফ।   আরও দেখুন    মাউন্ট এভারেস্টের ভারতীয় শৃঙ্গ - বছর অনুযায়ী  মাউন্ট এভারেস্টের চূড়ায় চূড়ার সংখ্যা অনুসারে তালিকা  ভারতের মাউন্ট এভারেস্ট রেকর্ডের তালিকা  মাউন্ট এভারেস্ট রেকর্ডের তালিকা   তথ্যসূত্র    বহিঃসংযোগ   সরকারী ওয়েবসাইট   টুইটারে কৃষ্ণা পাটিল  "অ্যাক্সেস ওয়াটার - গঙ্গা" ফেসবুক পেজ  এভারেস্টার কৃষ্ণা পাটিল ট্রেকারদের সাহায্য করতে ফিরে যান  গ্রামীণ নেপালের অর্থনীতিতে সাহায্য করতে রাজ্যের এভারেস্ট গার্ল  হিমালয় ট্র্যাজেডি: কৃষ্ণা সাহায্য করার জন্য তাঁবুতে   বিষয়শ্রেণী:ভারতীয় নারী পর্বতারোহী বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:১৯৮৯-এ জন্ম বিষয়শ্রেণী:ভারতীয় এভারেস্ট জয়ী বিষয়শ্রেণী:ভারতীয় পর্বতারোহী বিষয়শ্রেণী:মহারাষ্ট্রের নারী ক্রীড়াবিদ বিষয়শ্রেণী:জীবিত ব্যক্তি
ডান|থাম্ব| জাবেজ স্পেন্সার বেলফোর (৪ সেপ্টেম্বর ১৮৪৩ - ২৩ ফেব্রুয়ারি ১৯১৬) ছিলেন একজন ইংরেজ ব্যবসায়ী, ব্রিটিশ লিবারেল পার্টির রাজনীতিবিদ এবং প্রতারক।   জীবন  বেলফোর লন্ডনের মেরিলেবোনে জেমস এবং ক্লারা লুকাস বেলফোরের ঘরে জন্মগ্রহণ করেন।  তিনি ১৮৮০ থেকে ১৮৮৫ সাল পর্যন্ত ট্যামওয়ার্থের সংসদ সদস্য এবং ১৮৮৯ থেকে ১৮৯৩ সাল পর্যন্ত বার্নলির সংসদ সদস্য ছিলেন।  বেলফোর তার নিজ শহর ক্রয়ডন, সারেতে স্থানীয় রাজনীতিতেও আগ্রহী ছিলেন যেখানে তিনি নিয়মিতভাবে স্কুল বোর্ডের ভোটে শীর্ষে থাকতেন।  ১৮৮৩ সালে ক্রয়ডনকে বরো মর্যাদা দেওয়া হলে তিনি চার্টার মেয়র নির্বাচিত হন এবং দ্বিতীয় মেয়াদে পুনর্নির্বাচিত হন। ১৮৮৫ সালে তিনি সাধারণ নির্বাচনে ক্রয়ডনে লিবারেল প্রার্থী হিসেবে দাঁড়িয়েছিলেন কিন্তু কনজারভেটিভদের কাছে হেরে যান। ১৮৮৬ সালে ওয়ালওয়ার্থে লিবারেলদের হয়েও তিনি পরাজিত হন।  ১৮৮০ সালে তিনি নর্থাম্পটন স্ট্রিট ট্রামওয়ের চেয়ারম্যান নিযুক্ত হন।  ১৮৮৭ সালের ডিসেম্বরে শহরের অর্থদাতা লিওপোল্ড স্যালোমন্স এবং স্যার জন পেন্ডারের সাথে মিলে, বেলফোর ট্রাস্টি, এক্সিকিউটরস এবং সিকিউরিটিজ ইন্স্যুরেন্স কর্পোরেশন, লিমিটেড নামে বিনিয়োগ আন্ডাররাইটিং সংস্থা প্রতিষ্ঠা করেন।  ১৮৯২ সালে, লন্ডন অ্যান্ড জেনারেল ব্যাংক থেকে শুরু করে লিবারেটর বিল্ডিং সোসাইটিতে তার প্রতিষ্ঠিত এবং নিয়ন্ত্রিত একাধিক কোম্পানির ব্যর্থতার কারণে তিনি কেলেঙ্কারির কেন্দ্রবিন্দুতে ছিলেন। এই ঘটনার ফলে হাজার হাজার বিনিয়োগকারী নিঃস্ব হয়ে পড়েন।Bythell, Duncan. "Balfour, Jabez Spencer". Oxford Dictionary of National Biography (online ed.). Oxford University Press. doi:10.1093/ref:odnb/46588. (Subscription, Wikipedia Library access or UK public library membership required.) বাড়ি ক্রেতাদের অর্থ প্রদানের পরিবর্তে, লিবারেটর উচ্চ মূল্যে তার মালিকানাধীন সম্পত্তি কেনার জন্য সম্পত্তি কোম্পানিগুলিকে অর্থ প্রদান করেছিলেন।  প্রতারণার বিষয়টি আবিষ্কৃত হওয়ার পর, বেলফোর দেশ ছেড়ে পালিয়ে যান। ১৮৯৫ সালে স্কটল্যান্ড ইয়ার্ডের ইন্সপেক্টর ফ্র্যাঙ্ক ফ্রয়েস্ট তাকে আর্জেন্টিনায় গ্রেপ্তার করেন; আইনি বিবাদের কারণে প্রত্যর্পণ প্রক্রিয়া আটকে থাকায়, ফ্রয়েস্ট কেবল বেলফোরকে একটি ট্রেনে এবং তারপর ইংল্যান্ডের উদ্দেশ্যে যাত্রা করা একটি নৌকা, দ্য টারটার প্রিন্সে তুলে দেন।  জাহাজের ক্যাপ্টেন, থমাস হেস্কেথ, পরে বেলফোরের কাছ থেকে একটি চিঠি পান যেখানে ইংল্যান্ডে ফেরার সময় দেখানো দয়া এবং আতিথেয়তার জন্য তাকে ধন্যবাদ জানানো হয়েছিল। ওল্ড বেইলিতে বেলফোরের বিচার হয় এবং তাকে ১৪ বছরের কারাদণ্ড দেওয়া হয়, যার বেশিরভাগই পোর্টল্যান্ড কারাগারে কঠোর পরিস্থিতিতে কাটানো হয়,  এবং তিনি ১৯০৬ সালে মুক্তি পান।   তথ্যসূত্র   বহিঃসংযোগ      বিষয়শ্রেণী:Wikipedia articles incorporating a citation from the ODNB বিষয়শ্রেণী:Pages using cite ODNB with id parameter বিষয়শ্রেণী:১৯শ শতাব্দীর ইংরেজ ব্যবসায়ী বিষয়শ্রেণী:ইংরেজ বন্দী ও আটক বিষয়শ্রেণী:ইংরেজ প্রতারক বিষয়শ্রেণী:যুক্তরাজ্যের সংসদ সদস্য ১৮৯২-১৮৯৫ বিষয়শ্রেণী:যুক্তরাজ্যের সংসদ সদস্য ১৮৮৬-১৮৯২ বিষয়শ্রেণী:যুক্তরাজ্যের সংসদ সদস্য ১৮৮০-১৮৮৫ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:১৯১৬-এ মৃত্যু বিষয়শ্রেণী:১৮৪৩-এ জন্ম
জর্জ আর্থার অ্যাকারলফ () একজন মার্কিন অর্থনীতিবিদ। তিনি ইউনিভার্সিটি অব ক্যালিফোর্নিয়া, বার্কলে এর অর্থনীতি বিভাগের অধ্যাপক। তিনি ২০০১ সালে অর্থনীতিতে নোবেল পুরস্কার লাভ করেন।   জীবনী  অ্যাকারলফ ১৯৪০ সালের ১৭ জুন কানেকটিকাটের নিউ হ্যাভেনে জন্মগ্রহণ করেন। তিনি ইয়েল বিশ্ববিদ্যালয় থেকে ১৯৬২ সালে বিএ ডিগ্রি এবং ১৯৬৬ সালে ম্যাসাচুসেট্‌স ইনস্টিটিউট অফ টেকনোলজি থেকে পিএইচডি ডিগ্রি লাভ করেন। তিনি ১৯৭৮ থেকে ১৯৮০ সাল পর্যন্ত লন্ডন স্কুল অব ইকোনমিক্স এ শিক্ষকতা করেন।   তথ্যসূত্র    বহিঃসংযোগ   CV  বিষয়শ্রেণী:১৯৪০-এ জন্ম বিষয়শ্রেণী:নোবেল বিজয়ী অর্থনীতিবিদ বিষয়শ্রেণী:মার্কিন অর্থনীতিবিদ বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী বিষয়শ্রেণী:জার্মান ইহুদি বংশোদ্ভূত মার্কিন ব্যক্তি বিষয়শ্রেণী:সুয়েডীয় বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর মার্কিন অর্থনীতিবিদ বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন অর্থনীতিবিদ বিষয়শ্রেণী:লন্ডন স্কুল অব ইকোনমিক্সের অধ্যাপক বিষয়শ্রেণী:মার্কিন নোবেল বিজয়ী বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:ইয়েল কলেজের প্রাক্তন শিক্ষার্থী
দ্য পলিটিক্যাল ল্যাঙ্গুয়েজ অফ ইসলাম বার্নার্ড লুইস রচিত ১৯৮৮ সালের ইসলাম ও রাজনীতির মধ্যে সম্পর্ক নিয়ে সমসাময়িক, পাণ্ডিত্যপূর্ণ উপলব্ধি এবং প্রাধান্যপ্রাপ্ত মুসলিম দেশগুলির রাজনৈতিক বাস্তবতা ও বৃহৎ মুসলিম সম্প্রদায়ের দেশগুলির সমসাময়িক, পণ্ডিত উপলব্ধির একটি ভিত্তিমূলক বই।Kramer, Martin. “Review of Bernard Lewis, The Political Language of Islam.” Middle East Review 21, no. 3 (1989): 63-64.  ধ্রুপদী ইসলামি চিন্তাভাবনা গির্জা এবং রাষ্ট্রের মধ্যে কোনও বিভেদকে স্বীকৃতি দেয়নি। লুইসের মতে ধর্মনিরপেক্ষতার ধারণাটি কেবল উনিশ শতকে মুসলিম দেশ এবং সম্প্রদায়ের রাজনৈতিক চিন্তাধারায় প্রবেশ করতে শুরু করে।   তথ্যসূত্র   বিষয়শ্রেণী:১৯৮৮-এর অ-কল্পকাহিনী বই বিষয়শ্রেণী:বার্নার্ড লুইস-এর বই বিষয়শ্রেণী:ইসলাম সম্পর্কে ইতিহাস বই
মিয়ানমার-রাশিয়া সম্পর্ক হল মিয়ানমার এবং রাশিয়ার মধ্যে দ্বিপাক্ষিক সম্পর্ক। মিয়ানমারের মস্কোতে একটি দূতাবাস রয়েছে আর রাশিয়ার ইয়াঙ্গুনে একটি দূতাবাস রয়েছে।   ইতিহাস  রাশিয়া প্রতিষ্ঠিত হওয়ার পর মিয়ানমারের সঙ্গে কূটনৈতিক সম্পর্ক স্থাপন করে এবং সোভিয়েত ইউনিয়নের পতনের পর তা আজও বিদ্যমান। চীন ও রাশিয়া একবার মিয়ানমারকে শাস্তি দেওয়ার জন্য জাতিসংঘের নিরাপত্তা পরিষদের একটি প্রস্তাবে ভেটো দিয়েছিল।   সাম্প্রতিক বছরগুলিতে, চীন মিয়ানমার সরকারকে সমর্থন করছেনা এবং মিয়ানমারের রাজনৈতিক পরিস্থিতি স্থিতিশীল করা চেষ্টা করছে।    চুক্তি  থাম্ব|রাশিয়ার প্রতিরক্ষা মন্ত্রী সের্গেই শোইগু-এর সঙ্গে বৈঠকে মিয়ানমারের সশস্ত্র বাহিনীর প্রধান মিন অং হ্লাইং ২০১৬ সালের জুন মাসে দুই দেশ একটি প্রতিরক্ষা সহযোগিতা চুক্তি স্বাক্ষর করে।  মিন অং হ্লাইং এবং সের্গেই শোইগু ২০১৮ সালের বৈঠকে সামরিক সহযোগিতা সম্প্রসারণের তাদের অভিপ্রায় ঘোষণা করেছেন।    পারমাণবিক সহযোগিতা  ২০০৭ সালে রাশিয়া এবং মিয়ানমার একটি বিতর্কিত পারমাণবিক গবেষণা কেন্দ্র চুক্তি করেছিল। প্রেস রিলিজ অনুসারে, "কেন্দ্রে ২০%-সমৃদ্ধ ইউরেনিয়াম-২৩৫ এর উপর কাজ করা একটি ১০ মেগাওয়াট আলোক-বাষ্প চুল্লি, একটি সক্রিয়করণ বিশ্লেষণ পরীক্ষাগার, একটি মেডিকেল আইসোটোপ উৎপাদন পরীক্ষাগার, সিলিকন ডোপিং সিস্টেম, পারমাণবিক বর্জ্য ব্যবস্থাপনা এবং সমাধি সুবিধা থাকবে"।    আরও দেখুন    মায়ানমারের বৈদেশিক সম্পর্ক  রাশিয়ার বৈদেশিক সম্পর্ক   তথ্যসূত্র   বিষয়শ্রেণী:মিয়ানমারের দ্বিপাক্ষিক সম্পর্ক বিষয়শ্রেণী:রাশিয়ার দ্বিপাক্ষিক সম্পর্ক
পরমব্রত চট্টোপাধ্যায় (জন্ম: ২৭ জুন ১৯৮০) একজন ভারতীয় অভিনেতা এবং পরিচালক। তিনি বাংলা টেলিভিশন এবং চলচ্চিত্র দিয়ে তার কর্মজীবন শুরু করেন । তিনি সন্দীপ রায়ের নির্দেশনায় ফেলুদার কাল্পনিক চরিত্র তোপসে চরিত্রে অভিনয় করেছেন । তার উল্লেখযোগ্য কাজের মধ্যে রয়েছে ভাল থেকো (২০০৩), বাইশে শ্রাবণ (২০১১), সোল্ট (২০১৪), কাদম্বরী (২০১৬), অনুকূল (২০১৭), পরী (২০১৮), রামপ্রসাদ কি তেহরভি (২০১৯), দ্বিতীয় পুরুষ (২০২০), বুলবুল (২০২০) এবং ডাক্তার বক্সী (২০২৩)।  তিনি বিদ্যা বালান এবং নওয়াজুদ্দীন সিদ্দিকীর সাথে কাহানি (২০১২) চলচ্চিত্রে মাধ্যমে বলিউডে অভিষেক করেন ।   ব্যক্তিজীবন ও শিক্ষা   পরমব্রত চট্টোপাধ্যায় ১৯৮০ সালের ২৭ জুন পশ্চিমবঙ্গের কলকাতায় জন্মগ্রহণ করেন। তিনি সতীনাথ চট্টোপাধ্যায় এবং সুনেত্র ঘটকের পুত্র, আশীষ চন্দ্র ঘটক এবং গীতা ঘটকের নাতি এবং চলচ্চিত্র নির্মাতা ঋত্বিক ঘটকের প্রপৌত্র। বাঙালি লেখক ও কর্মী মহাশ্বেতা দেবী হলেন পরমব্রতের মাসিমা।  তিনি কলকাতার পাঠ ভবন স্কুলে লেখাপড়া করেন ও পড়ে যাদবপুর বিশ্ববিদ্যালয় থেকে ইংরেজি সাহিত্য বিষয়ে মাস্টার্স করেন। ব্রিস্টল বিশ্ববিদ্যালয় থেকে ফিল্ম এবং টেলিভিশন প্রযোজনায় স্নাতকোত্তর অর্জন করেন।  ২০২৩ সালের ২৭ নভেম্বর তিনি এক ব্যক্তিগত অনুষ্ঠানে গায়িকা-সমাজসেবক পিয়া চক্রবর্তীকে বিয়ে করেন। ২০২৫ সালের ১ জুন তাদের একটি পুত্র সন্তানের জন্ম হয়।   কর্মজীবন  পরমব্রত অনেক টেলিভিশন ধারাবাহিক, টেলিফিল্ম, শর্ট ফিল্ম এবং চলচ্চিত্রের অভিনয় করেছেন। ঋতুপর্ণা সেনগুপ্ত এবং রুদ্রনীল ঘোষ অভিনীত তাঁর পরিচালনায় প্রথম পূর্ণদৈর্ঘ্য চলচ্চিত্র হল জিও কাকা (২০১১) । তার দ্বিতীয় পরিচালনার ছিল হাওয়া বদল (২০১৩)। কাহানির সাফল্যের সাত মাস পরে, তিনি জেফরি ডি. ব্রাউন দ্বারা চুক্তিবদ্ধ হন, যিনি ১৯৮৬ সালে তার প্রথম শর্ট ফিল্ম সোল্ট -এর জন্য একাডেমি পুরস্কার জিতেছিলেন ।   প্রযোজনা  ২০১১ সালের ৩০ মে তিনি রুদ্রনীল ঘোষ এবং শিল্পপতি দীপক রাহার সাথে যৌথভাবে প্রযোজনা প্রতিষ্ঠান ওয়র্কশপ প্রোডাকশন প্রাইভেট লিমিটেড  চালু করার মাধ্যমে একজন প্রযোজক হন। কিন্তু  পরবর্তীতে তিনি ঐ প্রতিষ্ঠান থেকে আলাদা হয়ে যান। বর্তমানে তার প্রযোজনা প্রতিষ্ঠানের নাম "রোডশো ফিল্মস"।   চলচ্চিত্রের তালিকা    পুরস্কার    বছর  প্রতিষ্ঠান  বিভাগ  চলচ্চিত্র  ফলাফল ২০০৬  বেঙ্গল ফিল্ম জার্নালিস্ট অ্যাসোসিয়েশন  সবচেয়ে প্রতিজ্ঞাবদ্ধ অভিনেতা     ২০১৩  জি সিনে পুরস্কার  সেরা অভিনেতা  কাহানি   ২০১৩  স্ক্রীন অ্যাওয়ার্ড  সেরা সাপোর্টিং চরিত্র (পুরুষ)  কাহানি     তথ্যসূত্র    বহিঃসংযোগ      বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:কলকাতার অভিনেতা বিষয়শ্রেণী:পশ্চিমবঙ্গের অভিনেতা বিষয়শ্রেণী:বাঙালি হিন্দু বিষয়শ্রেণী:ভারতীয় চলচ্চিত্র পরিচালক বিষয়শ্রেণী:কলকাতার চলচ্চিত্র পরিচালক বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রিস্টল বিশ্ববিদ্যালয়ের প্রাক্তন শিক্ষার্থী
খেলাফতে রব্বানী পার্টি একটি বাংলাদেশী ইসলামপন্থী রাজনৈতিক দল। এটি ১৯৫২ সালে পাকিস্তানে একটি পূর্ব পাকিস্তান ভিত্তিক রাজনৈতিক দল হিসেবে প্রতিষ্ঠিত হয়েছিল।   ইতিহাস   পাকিস্তান আমল  ১৯৫২ সালে মূলত তমদ্দুন মজলিসের সমর্থক ও শুভানুধ্যায়ীরা সাবেক মুসলিম লীগ নেতা আবুল হাশিমের নেতৃত্বে খেলাফতে রব্বানী পার্টি গঠন করেন। ১৯৫২ সালের ভাষা আন্দোলনে গঠিত সর্বদলীয় কেন্দ্রীয় রাষ্ট্রভাষা কর্ম পরিষদে দলটির প্রতিনিধিত্ব ছিল। ১৯৫৪ সালের প্রাদেশিক পরিষদ নির্বাচনে দলটি আওয়ামী মুসলিম লীগ, কৃষক শ্রমিক পার্টি, নেজামে ইসলাম পার্টি ও গণতন্ত্রী দলের সাথে জোটবদ্ধ হয়ে যুক্তফ্রন্ট গঠন করে। নির্বাচনে খেলাফতে রব্বানীর শাহেদ আলী সুনামগঞ্জ থেকে এবং আবুল কাসেম চট্টগ্রামের পটিয়া-বোয়ালখালি থেকে নির্বাচিত হন। যুক্তফ্রন্ট জয়লাভ করে সরকার গঠন করে। আবুল হাশিম ১৯৫৬ সাল পর্যন্ত দলটির নেতৃত্ব দেন।   বাংলাদেশ আমল  ১৯৭৬ সালে যে রাজনৈতিক দলগুলোর সমন্বয়ে ইসলামিক ডেমোক্রেটিক লীগ গঠিত হয় তার মধ্যে খেলাফতে রব্বানী অন্যতম। রব্বানী পার্টির এ কে এম রফিক উল্লাহ চৌধুরী ডেমোক্রেটিক লীগের সহ-সভাপতি নিযুক্ত হন। ১৯৮৪ সালে মুহাম্মদুল্লাহ হাফেজ্জীর নেতৃত্ব গঠিত এরশাদ-বিরোধী সম্মিলিত সংগ্রাম পরিষদেও যুক্ত ছিল দলটি।   বর্তমানে খেলাফতে রব্বানী ইসলামী ঐক্যজোটভুক্ত একটি দল। দলটি নির্বাচন কমিশনে নিবন্ধিত নয়। ফয়জুল হক জালালাবাদী দলটির নেতৃত্ব দিচ্ছেন।   অঙ্গ ও সহযোগী সংগঠন   ইসলামী ছাত্র শক্তি   পাকিস্তান ইসলামী ছাত্র শক্তি ছিল খেলাফতে রব্বানী পার্টির ছাত্র সংগঠন। ১৯৫৪ সালে ফরমান উল্লাহ খানের নেতৃত্বে সংগঠনটি প্রতিষ্ঠিত হয়। বাংলাদেশের সাবেক প্রধানমন্ত্রী মওদুদ আহমদ ছাত্রজীবনে সংগঠনটির সাথে সম্পৃক্ত ছিলেন।   তথ্যসূত্র     বিষয়শ্রেণী:১৯৫২-এ পূর্ব পাকিস্তানে প্রতিষ্ঠিত বিষয়শ্রেণী:সমাজতন্ত্রী দল বিষয়শ্রেণী:বাংলাদেশের ইসলামি রাজনৈতিক দল বিষয়শ্রেণী:পাকিস্তানের বিলুপ্ত রাজনৈতিক দল বিষয়শ্রেণী:ইসলামী ঐক্যজোট বিষয়শ্রেণী:১৯৫২-এ প্রতিষ্ঠিত রাজনৈতিক দল
সিরিল ফ্রান্সিস ওয়াল্টার অলকট (জন্ম: ৭ অক্টোবর, ১৮৯৬ - মৃত্যু: ১৯ নভেম্বর, ১৯৭৩) তাসমানের লোয়ার মুতেরে এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩০ থেকে ১৯৩২ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।List of New Zealand Test Cricketers  ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড, হকস বে ও ওতাগো দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিংয়ে পারদর্শী ছিলেন সিরিল অলকট।   প্রথম-শ্রেণীর ক্রিকেট  ১৯২০-২১ মৌসুম থেকে ১৯৪৫-৪৬ মৌসুম পর্যন্ত সিরিল অলকটের প্রথম-শ্রেণীর খেলোয়াড়ী জীবন চলমান ছিল। চমৎকার বামহাতি অল-রাউন্ডার হিসেবে সুনাম কুড়িয়েছিলেন তিনি।  টেস্ট ক্রিকেটে খুব কমই সফলতা লাভে সক্ষম হয়েছিলেন। তবে, প্রথম-শ্রেণীর ক্রিকেটে বেশকিছু উল্লেখযোগ্য অবদান রেখেছেন। ১৯২১ থেকে ১৯৪৬ সাল পর্যন্ত তার প্রথম-শ্রেণীর খেলোয়াড়ী জীবনের ব্যাপ্তি ছিল। ১৯২৫-২৬ মৌসুমে সিডনিতে নিউ সাউথ ওয়েলসের বিপক্ষে দ্বিতীয় উইকেটে ২৪৪ রান তুলেন। ডব্লিউ. আর. প্যাট্রিকের ১৪৩ ও তিনি ১১৬ রান তুলেন।  ১৯২৭ সালে এজবাস্টনে ওয়ারউইকশায়ার দলের বিপক্ষে দ্বিতীয় উইকেটে ৩০১ রানের জুটি গড়েন। সি. এস. ডেম্পস্টারের ১৮০ রানের পাশাপাশি নিজে করেছিলেন ১৩১ রান। এরপর, চিসউইকে সিভিল সার্ভিস দলের বিপক্ষে অষ্টম উইকেটে নিরবিচ্ছিন্নভাবে ১৯০ রান করেন। তার অপরাজিত ১০২ রানের পাশাপাশি জে. ই. মিলস অপরাজিত ১০৪ রান তুলেন।  ধীরগতিসম্পন্ন মিডিয়াম-পেস বোলার হিসেবে কিছু সুন্দর খেলা উপহার দিয়েছেন। ১৯২৭ সালে ওয়েস্ট-সাপার-মেয়ারে ৫ ওভার ৩ মেইডেন ৩ রান ৫ উইকেট পান। সমারসেটের ১৬২ রানের জয়ের লক্ষ্যমাত্রায় অগ্রসর হলে ৬৭ রানে অল-আউট হয় ও ৯৪ রানে পরাভূত হয়।   আন্তর্জাতিক ক্রিকেট  সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন সিরিল অলকট। ১৪ ফেব্রুয়ারি, ১৯৩০ তারিখে অকল্যান্ডে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৪ মার্চ, ১৯৩২ তারিখে ওয়েলিংটনে সফরকারী দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।  ১৯২৭ ও ১৯৩১ সালে ইংল্যান্ড গমন করেন। নিজ দেশে ইংল্যান্ড ও দক্ষিণ আফ্রিকার মুখোমুখি হয়েছিলেন। এছাড়াও, ১৯২৫-২৬ মৌসুমে অস্ট্রেলিয়া গমন করেছিলেন তিনি।  ১৯ নভেম্বর, ১৯৭৩ তারিখে ৭৭ বছর বয়সে অকল্যান্ড এলাকায় সিরিল অলকটের দেহাবসান ঘটে।   তথ্যসূত্র    আরও দেখুন   রজার ব্লান্ট  লিন্ডসে উইয়ার  ক্যান্টারবারি ক্রিকেট দল  নিউজিল্যান্ডীয় টেস্ট ক্রিকেটারদের তালিকা  ১৯২৯-৩০ ইংল্যান্ড ক্রিকেট দলের নিউজিল্যান্ড সফর   বহিঃসংযোগ       বিষয়শ্রেণী:১৮৯৬-এ জন্ম বিষয়শ্রেণী:১৯৭৩-এ মৃত্যু বিষয়শ্রেণী:অকল্যান্ডের ক্রিকেটার বিষয়শ্রেণী:ওতাগোর ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:হক’স বে’র ক্রিকেটার বিষয়শ্রেণী:নর্থ আইল্যান্ডের ক্রিকেটার
তান শ্রী আইনুদ্দিন ওয়াহিদ মসজিদ ( বা মসজিদ মসজিদ তান শ্রী আইনুদ্দিন ওয়াহিদ) মালয়েশিয়ার জোহরের স্কুদাইয়ের তামান বিশ্ববিদ্যালয়ে অবস্থিত একটি মসজিদ। মালয়েশিয়া প্রযুক্তি বিশ্ববিদ্যালয়ের (ইউটিএম) সাবেক উপাচার্য তান শ্রী আইনুদ্দিন ওয়াহিদের নামানুসারে এই মসজিদের নামকরণ করা হয়েছে।http://masjid.islam.gov.my/index.php?data=aW5mby1tYXNqaWQucGhw&id=5484&jenis=&nama=&negeri=&daerah=   ইতিহাস ২০০০ সালে, এই মসজিদটির নির্মাণ কাজ শুরু হয়েছিল এবং ২০০৩ সালের ২১শে মে তারিখে সম্পন্ন হয়েছে। ২০০৫ সালের ২০শে মে তারিখে জোহরের তৎকালীন মুকুট রাজপুত্র, তুনকু ইব্রাহিম ইসমাইল সুলতান ইস্কান্দার আনুষ্ঠানিকভাবে এই মসজিদের উদ্বোধন করেন।  আরো দেখুন মালয়েশিয়ায় ইসলাম  তথ্যসূত্র  বিষয়শ্রেণী:জোহরের মসজিদ বিষয়শ্রেণী:২০০৩-এ সম্পন্ন মসজিদ বিষয়শ্রেণী:২০০৩-এ মালয়েশিয়ায় প্রতিষ্ঠিত
যোগেশ চন্দর দেবেশ্বর (৪ ফেব্রুয়ারি ১৯৪৭ – ১১ মে ২০১৯) একজন ভারতীয় ব্যবসায়ী ছিলেন। তিনি আইটিসি লিমিটেডের চেয়ারম্যান ছিলেন। তিনি যে কোনো ভারতীয় কোম্পানির সবচেয়ে বেশি সময় ধরে প্রধান নির্বাহী কর্মকর্তা ছিলেন।  প্রাথমিক জীবন ১৯৪৭ সালের ৪ ঠা ফেব্রুয়ারি ব্রিটিশ ভারতের, লাহোরে জন্মগ্রহণ করেন যোগেশ চন্দর দেবেশ্বর। তিনি ১৯৬৮ সালে ভারতীয় প্রযুক্তিবিদ্যা প্রতিষ্ঠান দিল্লি থেকে যন্ত্র প্রকৌশল স্নাতক ডিগ্রি অর্জন করেন। তিনি পরে হার্ভার্ড বিজনেস স্কুলে ছয় সপ্তাহের অ্যাডভান্সড ম্যানেজমেন্ট প্রোগ্রামে যোগদান করেন। কর্মজীবন  যোগেশ চন্দর দেবেশ্বর ১৯৬৮ সালে আইটিসি লিমিটেডে যোগদান করেন। তিনি ১৯৮৪ সালে  প্রধান বোর্ড পরিচালক হিসেবে নিযুক্ত হয় এবং ১৯৯৬ সালের  জানুয়ারিতে তিনি প্রধান নির্বাহী কর্মকর্তা ও চেয়ারম্যান হয়।Gupta, Indrajit & Surendar, T (2010) "Remaking Indian Tobacco Co.", Forbes.com, 30 June 2010, retrieved 31 July 2011 ২০১০ সালে দেবেশ্বরের আইটিসি - র প্রধানের পদ থেকে পদত্যাগ করার কথা ছিল।Ghosal, Sutanuka (2011) "Inhouse talent preferred for ITC heir: Yogi Deveshwar ", The Economic Times, 16 June 2011, retrieved 31 July 2011 পরে ২০১৭ সালে সংস্থার চিফ একজিকিউটিভ পদ থেকে সরে দাঁড়ান যোগেশচন্দ্র দেবেশ্বর।  তিনি ভারতীয় রিজার্ভ ব্যাঙ্কের কেন্দ্রীয় বোর্ডের একজন পরিচালক হিসেবে ছিলেন , ন্যাশনাল ফাউন্ডেশন ফর কর্পোরেট গভর্নেন্সের সদস্য এবং ন্যাশনাল কাউন্সিল অফ অ্যাপ্লায়েড ইকোনমিক রিসার্চের পরিচালনা পর্ষদের সদস্য ছিলেন।  দেভেশ্বর তাঁর মৃত্যুর সময় ভারতের দীর্ঘতম দায়িত্ব পালনকারী প্রধান নির্বাহী কর্মকর্তা ছিলেন। এবং তার কোম্পানির দ্বিতীয় সর্বোচ্চ বেতনের প্রায় তিনগুণ উপার্জন করেন। ২০১১ সালে জানা যায় যে তখন তাঁর বেতন ছিল ২৬ লক্ষ রুপি। ২০১৩ সালে হার্ভার্ড বিজনেস রিভিউ তাঁকে ভারতের সেরা পারফর্মিং প্রধান নির্বাহী কর্মকর্তা এবং বিশ্বের সপ্তম প্রধান নির্বাহী কর্মকর্তা হিসাবে তালিকাভুক্ত করা হয়।  তিনি ২০০৫ - ২০০৬ সালে কনফেডারেশন অফ ইন্ডিয়ান ইন্ডাস্ট্রির সভাপতি হিসেবে দায়িত্ব পালন করেন। ২০১১ সালে দেভেশ্বরকে ভারতে তৃতীয় সর্বোচ্চ নাগরিক সম্মান পদ্মভূষণে তাঁকে সম্মানিত করে তত্কালীন সরকার।  মৃত্যু  দেভেশ্বর ১১ মে ২০১৯ সালে মারা যায় এবং যদিও মৃত্যুর তাৎক্ষণিক তার মৃত্যু  সঠিক কারণ জানতে পারে নি , তবে জানা গেছে কয়েক বছর আগে ক্যানসার ধরা পড়ে তাঁর।সেই থেকে অসুস্থ ছিলেন। মৃত্যুকালে তাঁর বয়স হয়েছিল ৭২ বছর।   তথ্যসূত্র   বহিঃসংযোগ  যোগী দেবেশ্বর যেভাবে আইটিসি - কে বদলে দিয়েছিলেন  ওয়াই সি দেবেশ্বরকে যুক্তরাজ্য সরকার ' বিজনেস পার্সন অফ দ্য ইয়ার ' মনোনীত করেছে  বিষয়শ্রেণী:১৯৪৭-এ জন্ম বিষয়শ্রেণী:২০১৯-এ মৃত্যু বিষয়শ্রেণী:বাণিজ্য ও শিল্পে পদ্মভূষণ প্রাপক বিষয়শ্রেণী:ভারতে ক্যান্সারে মৃত্যু বিষয়শ্রেণী:আইআইটি দিল্লির প্রাক্তন শিক্ষার্থী বিষয়শ্রেণী:ভারতীয় প্রধান নির্বাহী
ইস্ট কোস্ট রেলওয়ে স্টেডিয়াম হল ভুবনেশ্বর, ওড়িশার একটি ক্রিকেট স্টেডিয়াম। এটি রঞ্জি ট্রফি এবং অন্যান্য ম্যাচের আয়োজন করে।   ইতিহাস   বর্তমান স্টেডিয়ামটি ৬ কোটি টাকা ব্যয়ে ২২ একরের বেশি জায়গা জুড়ে নির্মিত হয়েছিল। অনুশীলনের জন্য স্টেডিয়ামে চারটি টার্ফ রয়েছে। ড্রেনেজ ব্যবস্থা রাজ্যের অন্যতম সেরা। স্টেডিয়ামটি ২০০৮ সালের নভেম্বরে প্রথম রঞ্জি ট্রফি ম্যাচের আয়োজন করেছিল।  ওডিশা প্রিমিয়ার লিগের প্রথম সংস্করণের সময় কয়েকটি টি-টোয়েন্টি ম্যাচও এই ভেন্যুতে অনুষ্ঠিত হয়েছিল।eastcoastrail  ওড়িশা বনাম কর্ণাটক রঞ্জি ট্রফি ম্যাচের জন্য প্রথমবারের মতো একটি বিশাল ম্যানুয়াল স্কোরবোর্ড রাখা হয়েছে।  ২০১০ সালে, ওড়িশা-পাঞ্জাব এলিট গ্রুপ বি রঞ্জি ট্রফি টুর্নামেন্ট লিগ ম্যাচ খেলার সময় ভুবনেশ্বর স্টেডিয়াম ব্যবহার করা হয়েছিল। ম্যাচের উদ্বোধন করেন ইস্ট কোস্ট রেলওয়ের জেনারেল ম্যানেজার এ কে ভোহরা। উপস্থিত ছিলেন প্রাক্তন অস্ট্রেলিয়ান ক্রিকেটার ও ওড়িশার কোচ মাইকেল বেভানও।cricketarchive   তথ্যসূত্র    বহিঃসংযোগ   ESPNcricinfo  CricketArchive  বিষয়শ্রেণী:ভুবনেশ্বরের ক্রিকেট মাঠ বিষয়শ্রেণী:২০০৮-এ সম্পন্ন ক্রীড়া মাঠ বিষয়শ্রেণী:২০০৮-এ ওড়িশায় প্রতিষ্ঠিত বিষয়শ্রেণী:ওড়িশার ক্রিকেট মাঠ
200px|thumb|গিয়োং বোক্কুং প্রাসাদয়ের দালানে শোভাবর্ধক অঙ্কিত দানছং thumb|200px|ভ্যাকজে গিল্ট ব্রোন্জ প্রবৃদ্ধি বার্নার 200px|thumb|পদ্ম লন্ঠন উৎসব  উত্তর এবং দক্ষিণ কোরিয়ার বর্তমান রাজনৈতিক বিভক্তিকরণই অপসারণ করেছে আধুনিক কোরীয় সংস্কৃতি। তথাপি উভয় রাষ্ট্রের পাঁচ হাজারাধিক বছরের ইতিহাস এবং বিশ্বের প্রাচীন ইতিহাসের মধ্যে অন্যতম।books.google.com সুদূর প্রাচীনকালে কোরীয় উপদ্বীপ এর লগ্ন থেকেই সেখানে মানবজাতি বসবাস করতে আরম্ভ করে।   ঐতিহ্যবাহী শিল্পকলা  thumb|200px|কোরীয় নৃত্য thumb|150px|left|ছিং বাতাস প্রবাহ   সঙ্গীত  কোরীয় লোকপ্রথা সঙ্গীত বিভিন্ন ধরনের, বিশেষত ফানসোরি, ফুংমুল, সান্জো সঙ্গীত ইত্যাদি। তন্মাধ্যে ফানসোরি হারানো কোরিয়ার সঙ্গীতের জগতে মানব অমাপ্য সাংস্কৃতিক ঐতিহ্য রেকর্ড করেছে।   তথ্যসূত্র    বহিঃসংযোগ    Korea Society Podcast: The Origins of Koreans and Their Culture - Part I   Korea Society Podcast: The Origins of Koreans and Their Culture - Part II   Online gallery specialized on introducing North Korean artists  বিষয়শ্রেণী:কোরীয় সংস্কৃতি বিষয়শ্রেণী:সংস্কৃতি বিষয়শ্রেণী:কোরিয়ার সংস্কৃতি
ডান|থাম্ব|275x275পিক্সেল| গ্যালিপোলি মসজিদ,অবার্ন, সিডনি। ওশেনিয়ায় ইসলাম বলতে ওশেনিয়ার মুসলমান এবং ইসলামকে বোঝায়। বর্তমান হিসাব অনুযায়ী, ওশেনিয়ায় মোট ৬২০,১৫৬ জন মুসলমান রয়েছে যাদের মধ্যে: অস্ট্রেলিয়ায় ৪৭৬,০০০ জন, নিউজিল্যান্ডে ৪৮,১৫১ জন, ফিজিতে ৫২,৫২০ জন, নিউ ক্যালেডোনিয়াতে ৬,৩৫২ জন, পাপুয়া নিউ গিনিতে ২,২০০, সলোমন দ্বীপপুঞ্জে ৩৬০ জন, ভানুয়াতুতে ২২১ জন, টোঙ্গাতে ১১০ জন।Muslim Population  'গ্রিন মুন রাইজিং' শিরোনামে প্যাসিফিক ম্যাগাজিনের ২০০৭ সালে প্রকাশিত একটি নিবন্ধ অনুসারে, ভানুয়াতু, ফিজি, সলোমন দ্বীপপুঞ্জ, পাপুয়া নিউ গিনি এবং নিউ ক্যালেডোনিয়ার জনগণের মধ্যে ইসলামের অনুগামীদের সংখ্যা যথেষ্ট বৃদ্ধি পেয়েছে। মেলানেশিয়ায় হাজার হাজার আদিবাসী ইসলামে ধর্মান্তরিত হয়েছে।Green moon rising   পালাউতে প্রায় ৪০০ জন মুসলমান রয়েছেন, যেখানকার সরকার সম্প্রতি গুয়ান্তানামো বেতে আটককৃত কয়েকজন উইঘুরকে দ্বীপরাষ্ট্রটিতে বসতি স্থাপনের অনুমতি দিয়েছিল।Lawyers: Uighurs agree to go to Palau   ইতিহাস  ইসলাম ওশেনিয়ার কিছু অংশে কমপক্ষে ৪০০ বছর ধরে (সপ্তদশ শতকের পর থেকে) রয়েছে। সপ্তদশ শতাব্দীর প্রথম দিকে নিউ গিনির লোকেরা যখন চীন এবং মালয় সাম্রাজ্যের সাথে বাণিজ্য করেছিল, তখন ওশেনিয়ায় প্রথমবারের মতো ইসলামের উপস্থিতি অনুভূত হয়েছিল।BBC NEWS | Asia-Pacific | Country profiles | Timeline: Papua New Guinea  ওশেনিয়ার অন্যান্য অংশগুলি উনিশ শতক পর্যন্ত ইসলামের উপস্থিতি বোধ করেনি। উদাহরণস্বরূপ, ফিজিতে প্রথম মুসলিমরা এসেছিল যখন ১৮৭৯ সালে মুসলিম অভিবাসীরা একটি জাহাজে ফিজিতে চুক্তিবদ্ধ মজুরদের নিয়ে আসে। লিওনিডাস'' জাহাজের যাত্রীদের মধ্যে ২২% সদস্য ছিলেন মুসলমান, যা এই জাতীয় প্রথম জাহাজ ছিল।   জনমিতি    কোকোস (কিলিং) দ্বীপপুঞ্জ: ৭৫% মুসলিম।   আরও দেখুন    প্রশান্ত মহাসাগরীয় আলজেরিয়ান  আফগান (অস্ট্রেলিয়া)  মাওরি মুসলিম  ইসলাম দিবস (হাওয়াই)   তথ্যসূত্র    বহিঃসংযোগ   ওপেন ডিরেক্টরিতে প্রকল্পে ওশেনিয়ায় ধর্ম    বিষয়শ্রেণী:ওশেনিয়ার ধর্মবিশ্বাস